Astronavigatsioon
Astronavigatsioon on vee- või õhusõiduki, kosmoselaeva vms asukoha ja kursi määramine taevakehade asendi järgi. Tavaliselt kasutatakse taevakehade nurkkõrguse mõõtmiseks horisondist peamiselt sekstanti. Rakettide ja kosmoselaevade juhtimiseks kasutatakse automaatseid astronavigatsioonisüsteeme. Nende süsteemide põhielement on astrogiid. Astrogiidi signaal mõjutab näiteks automaatpiloodi tööd.